
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1052 

6 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
στο οικόπεδο του διατηρητέου κτιρίου που βρίσκε¬ 
ται επί της οδού Αγ. Δημητρίου 36 στο Π. Ψυχικό 
εντός του εγκεκριμένου ρυμοτομικού σχεδίου Ψυ¬ 
χικού (Ν. Αττικής). 1 

Χαρακτηρισμός ως διατηρητέου του κτιρίου που βρί¬ 
σκεται επί της οδού Τήνου 57 στην περιοχή «Κυψέ¬ 
λη» του εγκεκριμένου ρυμοτομικού σχεδίου Αθη¬ 
νών (Ν. Αττικής) και καθορισμός ειδικών όρων και 
περιορισμών δόμησης αυτού. 2 


ΑΠΟΦΑΣΕΙ Σ 

Αριθ. 34125 (1) 

Καθορισμός ειδικών όρων και περιορισμών δόμησης στο οι¬ 
κόπεδο του διατηρητέου κτιρίου που βρίσκεται επί της 
οδού Αγ. Δημητρίου 36 στο Π. Ψυχικό εντός του εγκε¬ 
κριμένου ρυμοτομικού σχεδίου Ψυχικού (Ν. Αττικής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π. Δ/τοςτης 14/24.7.1999 -Δ' 580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων ταυ Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέθη¬ 
κε με το άρθρο 27 του Ν. 2081/1992 (Α' 154) και τροποποιή¬ 
θηκε με την παρ. 2Ατου άρθρου 1 του Ν. 2469/1997 (Α' 38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων της Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β 1484). 

4. Τις διατάξεις της παρ. Β του άρθρου 1 του Π. Δ/τος 


28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 11.4.2003 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 7.5.2003 σύμφωνη γνώμη του φερόμενου 
ιδιοκτήτη του κτιρίου Νικήτα Καμάρα (αρ. πρ. ΥΠΕΧΩΔΕ 
18213/9.5.2003). 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο οικόπεδο του κτιρίου που έχει χαρακτηρισθεί ως 
διατηρητέο με την 9566/1839/2000 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
(Δ' 235) και βρίσκεται επίτης οδού Αγ. Δημητρίου 36 στην 
περιοχή Π. Ψυχικό του εγκεκριμένου ρυμοτομικού σχεδί¬ 
ου Ψυχικού (Ν. Αττικής), φερόμενο ως ιδιοκτησία Νικήτα 
Καμάρα, επιτρέπεται: 

- Η ανέγερση νέου τριώροφου κτιρίου μεθ’ υπογείου, 
όπως φαίνεται στο σχετικό πρωτότυπο διάγραμμα κάλυ¬ 
ψης (Α02) σε κλίμακα 1:100, που θεωρήθηκε από τον 
Προϊστάμενο της Διεύθυνσης Τυπογραφικών Εφαρμο¬ 
γών με την 34125/2003 πράξη του και αντίτυπο του σε φω¬ 
τοσμίκρυνση δημοσιεύεται με την παρούσα απόφαση. 

2. Το συνολικό ύψος του νέου κτιρίου ορίζεται σε 9,75 μ. 

3. Όλες οι εργασίες κατασκευής του νέου κτιρίου γίνο¬ 
νται σύμφωνα με τις ισχύουσες πολεοδομικές διατάξεις, 
χωρίς υπέρβαση των ισχυόντων όρων δόμησης· σύμφωνα 
με την αρχιτεκτονική μελέτη που θα εγκριθεί από το Τμή¬ 
μα Παραδοσιακών Οικισμών της Διεύθυνσης Πολεοδομι- 
κού Σχεδιασμού του Υπουργείου Περιβάλλοντος, Χωρο¬ 
ταξίας και Δημοσίων Έργων. 

4. Κατά τα λοιπά εξακολουθούν να ισχύουν τα οριζόμενα 
με τις διατάξειςτης αρ. 9566/1839/2000 απόφασης (Δ'235) 
του Υπουργού Περιβάλλοντος, Χωροταξίας και Δημοσίων 
Έργων μετηνοποίατο κτίριο χαρακτηρίσθηκε διατηρητέσ. 

5. - Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 35702 (2) 

Χαρακτηρισμός ως διατηρητέου του κτιρίου που βρίσκε¬ 
ται επί της οδού Τήνου 57 στην περιοχή «Κυψέλη» του 
εγκεκριμένου ρυμοτομικού σχεδίου Αθηνών (Ν. Αττι¬ 
κής) και καθορισμός ειδικών όρων και περιορισμών 
δόμησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π. Δ/τοςτης 14/24.7.1999 - Δ' 580), όπως 
αντικαταστάθηκε με την παρ. 2 του άρθρου 3 του Ν. 
2831 /2000 «Τροποποίηση των διατάξεων του ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις» (ΑΊ40). 

2. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΑΊ37), που προστέθηκε 
με το άρθρο 27 του ν.2081/1992 (ΑΊ54) και τροποποιή¬ 
θηκε με τηνπαρ.2ατου άρθρου 1 του Ν. 2469/1997 (Α'38). 

3. Την Υ6/31.10.2001 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημο¬ 
σίων Έργων «ανάθεση αρμοδιοτήτων Υπουργού Περι¬ 
βάλλοντος Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

4. Τις διατάξεις της παρ.Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο- 
ντος,Χωροταξίας και Δημοσίων Έργων» (Α' 9). 

5. Την από 13.2.2003 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 1771/586/13.2.2003 έγγραφο της Διεύθυνσης Πο- 
λεοδομικού Σχεδιασμού και το γεγονός ότι παρήλθε η 
οριζόμενη προθεσμία από τις διατάξεις του άρθρου 4 
(παρ. 2) του Ν. 1577/1985 «ΓΟΚ», όπως αντικαταστάθηκε 
με το άρθρο 3 (παρ. 2) του Ν. 2831/2000 (Α' 140), χωρίς να 
περιέλθουν στην ως άνω υπηρεσία τυχόν αντιρρήσεις εν¬ 
διαφερομένων. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο στο σύνολό του το κτί¬ 
ριο που βρίσκεται επί της οδού Τήνου 57 στην περιοχή 
«Κυψέλη» του εγκεκριμένου ρυμοτομικού σχεδίου Αθη¬ 
νών (ν. Αττικής), ψερόμενο ως ιδιοκτησία Αγγ. Παπα- 


στεργίου και Κ. Κωνσταντόπουλου, όπως αυτό φαίνεται 
με μαύρη διαγράμμιση στο σχετικό πρωτότυπο διάγραμ¬ 
μα σε κλίμακα 1:1000, που θεωρήθηκε απάτον Προϊστά¬ 
μενο της Διεύθυνσης Τυπογραφικών Εφαρμογών με την 
αρ. 35702/2003 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεταγενέστερες προσθή¬ 
κες, όχι όμως και τα κάθε είδους καθ’ ύψος ή κατ’ επέκτα¬ 
ση υπάρχοντα προσκτίσματα που αλλοιώνουν το αρχικό 
κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών και διακοσμητικών στοιχείων του χαρακτηριζομέ- 
νου ως διατηρητέου κτιρίου, όσο και του ίδιου του κτιρίου 
συνολικά, πλην εκείνων των στοιχείων ή προσκτισμάτων 
για τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό του χα¬ 
ράκτη ριζομένου ως διατηρητέου κτιρίου καθώς και επεμ¬ 
βάσεις για λόγους λειτουργικούς, εφόσον δεν αλλοιώνε¬ 
ται ο γενικός αρχιτεκτονικός χαρακτήρας του κτιρίου και 
δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για την τυχόν χρήση των χώ¬ 
ρων του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία, με γνώμη της 
ΕΠΑΕ, στην αρμόδια υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων για ειδικές ρυθ¬ 
μίσεις, σύμφωνα με τις διατάξεις του άρθρου 4 παρ. 2 του 
V. 1577/1985 (Α'210) όπως αντικαταστάθηκε μετο άρθρο3 
παρ. 2του Ν. 2831/2000 (Α' 140), εφόσον δεν παραβλάτττε- 
ταιτο διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


10511 










10512 

